
Αναπτυξιακού Προγραμματισμού 2007- 2013 στο 
Υπουργείο Οικονομίας και Οικονομικών (άρθρο 

προσώπου στο Δήμο Κορινθίων με την επωνυ¬ 
μία «Γ’ ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ Δ.Δ. Αρχαίας Κορίνθου ΔΗΜΟΥ ΚΟΡΙΝ- 
ΘΙΩΝ» (Γ' Κ.Α.Π.Η Δ.Δ. Αρχαίας Κορίνθου Δήμου 

Κορινθίων) . 5 

Τροποποίηση της συστατικής πράξης του Νομικού 
προσώπου στο Δήμο Κορινθίων με την επωνυμία 
«Β’ ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ ΔΗΜΟΥ ΚΟΡΙΝΘΙΩΝ» (Β’ Κ.Α.Π.Η Δήμου Κο- 

ρινθίων). 6 

Τροποποίηση της συστατικής πράξης του Νομικού 
προσώπου στο Δήμο Κορινθίων με την επωνυ¬ 
μία «Δ ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙ¬ 
ΩΜΕΝΩΝ Δ.Δ. Εξαμιλίων ΔΗΜΟΥ ΚΟΡΙΝΘΙΩΝ» (Δ 

Κ.Α.Π.Η Δ.Δ. Εξαμιλίων Δήμου Κορινθίων) . 7 

Τροποποίηση της συστατικής πράξης του Νομικού 
προσώπου στο Δήμο Κορινθίων με την επωνυμία 

ΔΗΜΟΥ ΚΟΡΙΝΘΙΩΝ» ( Κ.Α.Π.Η Δήμου Κορινθίων) 8 

Τροποποίηση της συστατικής πράξης του Νομικού 
προσώπου «ΠΝΕΥΜΑΤΙΚΟ ΠΟΛΙΤΙΣΤΙΚΟ ΚΕΝΤΡΟ 


ΔΗΜΟΥ ΚΟΡΙΝΘΙΩΝ» . 9 

Υπερωριακή εργασία υπαλλήλων της Νομαρχιακής 

Αυτ/σης. 10 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην ΡΑΠΤΟΠΟΥΛΟΥ ΑΓΑΠΗ 

του ΣΩΚΡΑΤΗ . 11 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην ΔΑΣΚΑΛΟΠΟΥΛΟΥ ΟΛΥ¬ 
ΜΠΙΑ του ΚΩΝΣΤΑΝΤΙΝΟΥ. 12 


Χορήγηση άδειας ίδρυσης και λειτουργίας Μονάδας 
Φροντίδας Ηλικιωμένων με την επωνυμία «ΚΑΣΙ- 


ΜΑΤΕΙΟΝ» . 13 

Χορήγηση άδεια άδειας άσκησης επαγγέλματος Κοι¬ 
νωνικού Λειτουργού στην Παπαδόδημα Ζαμπέτα 

του Παναγιώτη . 14 

Καθορισμός της σειράς 600 του Εθνικού Σχεδίου 


Αριθμοδότησης για την Αριθμοδότηση Σταθερών 
ή και Κινητών Υπηρεσιών Φωνής μέσω Δορυφο¬ 
ρικού Δικτύου διασυνδεδεμένου με το Δημόσιο 


Τηλεπικοινωνιακό Δίκτυο. 15 

Α ΠΟΦΑΣΕ ΙΣ 

Αριθμ. 45963/ΕΥΣΑΠ 3524 (1) 


Συγκρότηση Ομάδας Σχεδιασμού και Κατάρτισης Ανα¬ 
πτυξιακού Προγραμματισμού 2007- 2013 στο Υπουρ¬ 
γείο Οικονομίας και Οικονομικών (άρθρο 19, ν. 3312/ 
2005). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 (ΦΕΚ 98Α'). 

2. Το π.δ. 178/2000 (ΦΕΚ165/Α/14.7.2000) «Οργανισμός 
του Υπουργείου Εθνικής Οικονομίας», όπως ισχύει. 

3. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

4. Το π.δ. 4/2002 (ΦΕΚ 3/Α/14.1.2002), για την «Εκτέλεση 
ενεργειών τεχνικής βοήθειας -στήριξης και διαχείριση 
των αντιστοίχων πόρων». 

5. Την υπ’ αριθμ. 38243/ΔΙΟΕ/922 απόφαση του Υπουρ¬ 
γού Οικονομίας και Οικονομικών περί Επιτροπών και 
Ομάδων Εργασίας (ΦΕΚ 1496/Β/6.10.2004). 

6. Την υπ’ αριθμ. Ε(2000) 3405/28.11.2000 απόφαση 
της Ευρωπαϊκής Επιτροπής με την οποία εγκρίνεται το 
Κ.Π.Σ.2000-2006 της Ελλάδας και την υπ’ αριθμ. Ε/2001/ 
2010/26.07.2001 απόφαση της Ευρωπαϊκής Επιτροπής 
με την οποία τροποποιείται η υπ’ αριθμ. Ε(2000)3405/ 

28.11.2000 απόφαση της Ευρωπαϊκής Επιτροπής, που 
εγκρίνει το Κ.Π.Σ. 2000-2006. 

7. Το ν. 2860/2000 «Διαχείριση, παρακολούθηση και 
έλεγχος του ΚΠΣ και άλλες διατάξεις» (ΦΕΚ 251/τΑ/ 
14.11.2000) όπως τροποποιήθηκε και ισχύει. 

8. Το ν. 503/1976 (ΦΕΚ Α 347/1976): «περί του τρόπου 
εγκρίσεως και παρακολουθήσεως υπό της Βουλής των 
κατά το άρθρο 79 παρ. 8 του Συντάγματος Προγραμ¬ 
μάτων Οικονομικής και Κοινωνικής Ανάπτυξης» όπως 
αυτός τροποποιήθηκε με το ν. 747/1978. 

9. Το ν. 1622/1986: «Τοπική αυτοδιοίκηση - περιφερειακή 
ανάπτυξη και Δημοκρατικός προγραμματισμός». 

10. Την υπ’ αριθμ. 35357/17/10/2001 (τροπ. 47533/ 
ΔΙΟΕ1250/2.12.2004) κοινή υπουργική απόφαση: Σύστα¬ 
ση Ειδικής Υπηρεσίας με τίτλο «Υπηρεσία Στρατηγι¬ 
κής, Σχεδιασμού και Αξιολόγησης Αναπτυξιακών Προ¬ 
γραμμάτων» (ΕΥΣΣΑΑΠ), σύμφωνα με το άρθρο 3 του 
ν. 2860/2000. 

11. Το νόμο 3312 (ΦΕΚ Α’ 35/16.2.2005) και ειδικότερα 
το άρθρο 19 αυτού. 

12. Το νόμο 3205 (ΦΕΚ Α’ 297/23.12.2003). 

13. Την υπ’ αριθμ. 150 απόφαση του Πρωθυπουργού 
(ΦΕΚ 453 Β’/7.4.2005) περί συγκρότησης Διυπουργικής 
Επιτροπής Συντονισμού και Χάραξης Πολιτικής Αναπτυ¬ 
ξιακού Προγραμματισμού 2007-2013. 

14. Την υπ’ αριθμ. 2174/ΕΥΣΑΠ 1525/13.6.2005 κοινή 
υπουργική απόφαση σύστασης της Ομάδας Σχεδιασμού 
και Κατάρτισης Αναπτυξιακού Προγραμματισμού 2007- 
2013 στο Υπουργείο Οικονομίας και Οικονομικών. 

15. Τις διαδικασίες σχεδιασμού των Αναπτυξιακών 
Προγραμμάτων για την προγραμματική περίοδο 2007- 
2013. 

16. Το γεγονός ότι από την απόφαση αυτή προκαλείται 
δημόσια δαπάνη ποσού 58.000 ευρώ περίπου, η οποία 
θα καλυφθεί από πιστώσεις του προϋπολογισμού Τε¬ 
χνικής Βοήθειας (Υποπρόγραμμα Β’). Για το τρέχον έτος 
η εν λόγω δαπάνη περιορίζεται στο ποσό των 11.000 
ευρώ περίπου, αποφασίζουμε: 

1. Τη συγκρότηση Ομάδας Σχεδιασμού και Κατάρτισης 
Αναπτυξιακού Προγραμματισμού για την προγραμματική 
περίοδο 2007-2013. 

2. Μέλη της Ομάδας, ορίζονται οι: 

α. Ο Προϊστάμενος της Ειδικής Υπηρεσίας Στρατηγι¬ 
κής Σχεδιασμού και Αξιολόγησης Αναπτυξιακών Προ¬ 
γραμμάτων (ΕΥΣΣΑΑΠ) της ΔΑ του ΚΠΣ, του ΥΠΟΙΟ, ως 
Συντονιστής της Ομάδας. 

β. Ο Προϊστάμενος της ΕΥ Συντονισμού της Εφαρμο¬ 
γής Ε.Π. (ΕΥΣ) της ΔΑ του ΚΠΣ, του ΥΠΟΙΟ. 
γ. Ο Προϊστάμενος ΕΥ Αρχή Πληρωμής, 
δ. Ο Προϊστάμενος της ΕΥ Διαχείρισης και Παρακο¬ 
λούθησης Ταμείου Συνοχής, του ΥΠΟΙΟ. 
ε. Ο Προϊστάμενος της ΕΥ ΟΠΣ του ΚΠΣ. 
στ. Ο Προϊστάμενος της ΕΥ ΙΝΤΕΒΒΕΘ. 
ζ. Ο Προϊστάμενος της Μονάδας Σχεδιασμού και Αξι¬ 
ολόγησης της ΕΥΣΣΑΑΠ. 

η. Ο Προϊστάμενος της Μονάδας Στρατηγικής και Πα¬ 
ρακολούθησης Πολιτικών της ΕΥΣΣΑΑΠ. 

θ. Ο Προϊστάμενος της Μονάδας Υποστήριξης και Τε¬ 
χνικής Βοήθειας της ΕΥΣΣΑΑΠ. 

ι. Ο Προϊστάμενος της Μονάδας Συστημάτων Διαχεί¬ 
ρισης και Ελέγχου της ΕΥΣ. 

ια. Ο Προϊστάμενος της Μονάδας Παρακολούθησης 
Περιφερειακών Ε.Π. της ΕΥΣ. 


ιβ. Ο συντονιστής της Οργανωτικής Γραμματείας. 
ιγ. Ο συντονιστής της Επιστημονικής Γ ραμματείας. 
ιδ. Γ. Σφακιανάκης, μέλος της Μονάδας Οικονομικής 
Έρευνας και Ανάλυσης του Σ.Ο.Ε. 

Το έργο της Ομάδας επικουρείται από Επιστημονική 
και Οργανωτική Γραμματεία, που θα συγκροτηθούν με 
νέα απόφαση του Υπουργού Οικονομίας και Οικονο¬ 
μικών. 

3. Έργο της Ομάδας είναι η υποστήριξη του έργου 
της Διυπουργικής Επιτροπής Συντονισμού και Χάραξης 
Πολιτικής Αναπτυξιακού Προγραμματισμού για την πε¬ 
ρίοδο 2007-2013 και ειδικότερα σε ότι αφορά: 

α. Στο συντονισμό της διαδικασίας σχεδιασμού και κα¬ 
τάρτισης του αναπτυξιακού προγράμματος της χώρας 
και των επιμέρους αναπτυξιακών προγραμμάτων υπουρ¬ 
γείων και περιφερειών για την περίοδο 2007-2013. 

β. Στη διατύπωση πρότασης επί του πλαισίου και των 
αναπτυξιακών προτεραιοτήτων και στόχων του στρατη¬ 
γικού αναπτυξιακού προγράμματος της νέας προγραμ¬ 
ματικής περιόδου 2007-2013. 

γ. Στη διαμόρφωση επεξεργασμένων στρατηγικών 
εγγράφων προγραμματισμού (Σχέδιο Ανάπτυξης 2007- 
2013, Εθνικό Στρατηγικό Πλαίσιο Αναφοράς, Εθνικό 
Πλαίσιο Στήριξης, Επιχειρησιακά Προγράμματα κ.λ.π.), 
όπως προβλέπεται από την συνολική προγραμματική 
διαδικασία που καθορίζεται από σχετικές εγκυκλίους 
του ΥΠΟΙΟ και σύμφωνα με τα προβλεπόμενα στο Γ ε¬ 
νικό και τους Ειδικούς Κανονισμούς της Ευρωπαϊκής 
Ένωσης για τα Διαρθρωτικά Ταμεία, τις Ευρωπαϊκές 
Στρατηγικές Κατευθύνσεις, τις Κατευθύνσεις για τις 
Κρατικές Ενισχύσεις κλπ. 

δ. Στη διαμόρφωση πρότασης ή/ και εναλλακτικών 
προτάσεων για την κατανομή στις αναπτυξιακές προ¬ 
τεραιότητες και τα επιμέρους προγράμματα των χρη¬ 
ματοδοτικών δεσμεύσεων της νέας περιόδου. 

ε. Στη διατύπωση πρότασης με τις αναγκαίες θε¬ 
σμικές, διοικητικές και οργανωτικές ρυθμίσεις για την 
αποτελεσματική διαχείριση, παρακολούθηση, εφαρμογή, 
αξιολόγηση και έλεγχο των προγραμμάτων της περι¬ 
όδου 2007-2013. 

στ. Στην προετοιμασία των συνεδριάσεων της Διυ¬ 
πουργικής Επιτροπής, την καταγραφή των αποφάσεών 
της και τη μέριμνα για την έγκαιρη υλοποίησή τους. 

ζ. Στο συντονισμό, την καθοδήγηση και τη συνεργασία 
με τις επιμέρους ομάδες σχεδιασμού Υπουργείων και 
Περιφερειών. 

4. Λειτουργία της Ομάδας 

Η Ομάδα Σχεδιασμού λειτουργεί στο πλαίσιο των αρ¬ 
μοδιοτήτων της Ειδικής Υπηρεσίας Στρατηγικής, Σχεδι- 
ασμού και Αξιολόγησης Αναπτυξιακών Προγραμμάτων 
(ΕΥΣΣΑΑΠ) του ΥΠΟΙΟ. 

5. Αρμοδιότητες του Συντονιστή της Ομάδας είναι: 

• Συνεργασία με τη Διυπουργική Επιτροπή και με 
τον Γ ενικό Γ ραμματέα Επενδύσεων και Ανάπτυξης για 
κατευθύνσεις και οδηγίες σε σχέση με το έργο της 
Ομάδας. 

• Συντονισμός των εργασιών που εκτελούνται από τα 
μέλη της ομάδας. 

6. Η Ομάδα, δύναται να υποστηρίζεται, από σχετικές 
μελέτες - εμπειρογνωμοσύνες που συνάπτει η ΕΥΣΣΑΑΠ 
για το σκοπό αυτό. 

7. Το έργο της Ομάδας ολοκληρώνεται την 31.12.2006. 
Δύναται να παραταθεί με απόφαση του Υπουργού Οι- 

κονομίας και Οικονομικών μέχρι την έγκριση από την 
Ε.Ε. του συνόλου των προγραμματικών κειμένων (Εθνι¬ 
κό Στρατηγικό Πλαίσιο Αναφοράς και Επιχειρησιακά 
Προγράμματα). 

8. Για τις συνεδριάσεις που πραγματοποιούνται εκτός 
κανονικού ωραρίου, η αποζημίωση του συντονιστή και 
των μελών, καθορίζεται λαμβάνοντας υπόψη τα προ- 
βλεπόμενα στο άρθρο 17 παρ. 2(γ) του ν. 3205/2003 και 
λόγο της ιδιαίτερης σημασίας του συλλογικού οργάνου 
για την οικονομία της χώρας, την ΚΥΑ σύστασης και 
τα προβλεπόμενα για την «Εκτέλεση ενεργειών τεχνι¬ 
κής βοήθειας -στήριξης και διαχείριση των αντιστοίχων 
πόρων», ως ακολούθως: 

• Συντονιστής: 300 ευρώ μηνιαίως. 

• Μέλος: 255 ευρώ μηνιαίως. 

Η ανωτέρω μηνιαία αποζημίωση καταβάλλεται με 
την προϋπόθεση συμμετοχής σε τέσσερις τουλάχιστον 
συνεδριάσεις το μήνα. Σε περίπτωση συμμετοχής σε 
λιγότερες συνεδριάσεις, η αποζημίωση περικόπτεται 
ανάλογα. Γ ια τη βεβαίωση διεξαγωγής των συνεδριάσε¬ 
ων, αρμόδιος είναι ο Γ ενικός Γ ραμματέας Επενδύσεων 
και Ανάπτυξης, σύμφωνα με σχετική εισήγηση του Συ¬ 
ντονιστή της Ομάδας που περιλαμβάνει το χρόνο, τον 
τόπο και το θέμα της κάθε συνεδρίασης, καθώς και τα 
παρόντα σ’ αυτές μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. ΔΥ2α/Γ.Π. 118447 (2) 

Αναγνώριση επιστημονικού περιοδικού. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το π.δ. 95/2000 «Οργανισμός του Υπουργείου Υγεί¬ 
ας & Κοιν. Αλληλεγγύης» (ΦΕΚ 76/10.3.2000 τ.Α’) όπως 
τροποποιήθηκε μεταγενέστερα. 

2. Τις διατάξεις της παρ.2 του άρθρου 1 του ν. 2256/ 
1994 «Συμβούλια κρίσης και επιλογής Ιατρικού και Οδο¬ 
ντιατρικού προσωπικού και άλλες διατάξεις» (ΦΕΚ 196/ 
Α/1994) με τις οποίες επανήλθαν σε ισχύ οι διατάξεις 
των παραγράφων 4 (εκτός της περίπτωσης δ’) και 5 του 
άρθρου 27 του ν. 1397/1983 «Εθνικό Σύστημα Υγείας» 
(ΦΕΚ) 143/Α/1983). 

3. Τη γνώμη του Κετρικού Συμβουλίου Υγείας (ΚΕΣΥ), 
όπως διατυπώνεται στην υπ’ αριθμ. 10949/2.11.2005 από¬ 
φαση. 

4. Το γεγονός ότι, από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Στα περιοδικά με Εθνική αναγνώριση στα οποία οι δη¬ 
μοσιευμένες εργασίες των γιατρών, αποτελούν κριτήριο 
συγκριτικής αξιολόγησης για την κατάληψη θέσης του 
κλάδου γιατρών Ε.Σ.Υ., προστίθεται και το περιοδικό, 
«Ελληνικά Διαβητολογικά Χρονικά», που εκδίδεται από 
την Διαβητολογική Εταιρεία Βόρειας Ελλάδας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. Υ7α/Γ.Π. οικ. 135706 (3) 

Αναγνώριση Νοσοκομειακών Μονάδων, ως κατάλλη¬ 
λων, για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1 Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ.2 
του ν. 2519/1997. 

4. Τις υπ’ αριθμ. 11012,11013,11014,11015,11018/16.11.2005 
αποφάσεις της Εκτελεστικής Επιτροπής του ΚΕΣΥ. 

5. Την υπ’ αριθμ. 27304/17.3.2004 (ΦΕΚ Β7517/2004) από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης για ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο, αποφασίζουμε: 

I. Κυρώνουμε τις ανωτέρω υπό (4) σχετικές γνωμοδο¬ 
τήσεις της Ε.Ε. του ΚΕΣΥ, με τις οποίες αναγνωρίζονται 
οι ακόλουθες νοσοκομειακές μονάδες, ως κατάλληλες, 
για άσκηση των γιατρών στις αναφερόμενες ειδικό¬ 
τητες: 

1. Πανεπιστημιακό Γ ενικό Νοσοκομείο Λάρισας 

Πανεπιστημιακό Εργαστήριο Ακτινοθεραπείας: Πλήρη 

άσκηση στην Ακτινοθεραπευτική Ογκολογία. 

2. Πανεπιστημιακό Γ ενικό Νοσοκομείο «ΑΤΤΙΚΟΝ» 

- Α' Πανεπιστημιακή Ψυχιατρική Κλινική: 18 μήνες 
άσκηση στην Κλινική Ψυχιατρική. 

3. Γενικό Νοσοκομείο Θεσσαλονίκης «ΠΑΠΑΓΕΩΡΓΙ- 
ΟΥ» 

- Μικροβιολογικό - Βιοχημικό - Ιολογικό Τμήμα: Πλήρη 
άσκηση στην Ιατρική Βιοπαθολογία (Μικροβιολογία). 

- Νευροχειρουργικό Τμήμα: 1 χρόνο άσκηση στη Νευ- 
ροχειρουργική. 

4. Γ ενικό Νοσοκομείο - Κ.Υ. Μολάων 

- Παθολογικό Τμήμα: 2 χρόνια άσκηση στην Παθο¬ 
λογία. 

II. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2005 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(4) 

Απόκτηση της Ελληνικής Ιθαγένειας από την ομογενή 
ΧΡΙΣΤΙΑΝΟΒΙΤΣ ΤΕΤΙΑΝΑ (ΚΗΒΥδΤΥΑΝΟνΥΟΗ ΤΕ- 
ΤΥΑΝΑ) του Βλαντιμίρ και της Βαλεντίνος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Με την υπ’ αριθμ. Κ12099/11871/21.11.2005 απόφαση του 
Γενικού Γραμματέα της Περιφέρειας Δυτικής Ελλάδος 
γίνεται δεκτή η από 22.1.2004 αίτηση της ομογενούς 
ΧΡΙΣΤΙΑΝΟΒΙΤΣ ΤΕΤΙΑΝΑΣ (ΚΗΒΥδΤΥΑΝΟνΥΟΗ ΤΕΤΥΑ- 
ΝΑ) του Βλαντιμίρ και της Βαλεντίνος, που υπέβαλλε 
στην υπηρεσία μας, που γεννήθηκε στις 22.8.1966 στην 
Ουκρανία, κάτοχος διαβατηρίου αριθ. ΑΕ 189575, κά¬ 
τοικος Πατρέων οδός Κορίνθου 228, με την οποία ζητά 
την απόκτηση της Ελληνικής Ιθαγένειας για την ίδια 
και το ανήλικο τέκνο της ΧΡΙΣΤΙΑΝΟΒΙΤΣ ΚΑΤΕΡΙΝΑ 
(ΚΗΒΥδΤΥΑΝΟνΥΟΗ ΚΑΤΕΒΥΝΑ) του Βαλεντίν και της 
Τετιάνας που γεννήθηκε στις 13.5.1986 στην Ουκρανία, 
κάτοχος διαβατηρίου αριθ. ΚΟ 318900, κάτοικος Πατρέ¬ 
ων οδός Κορίνθου 228, σύμφωνα με τις διατάξεις του 
άρθρου 1 του ν. 2790/2000 όπως τροποποιήθηκε με τις 
όμοιες του άρθρου 76 του ν. 2910/2001. 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθμ. 17035 (5) 

Τροποποίηση της συστατικής πράξης του Νομικού προ¬ 
σώπου στο Δήμο Κορινθίων με την επωνυμία «Γ ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ Δ.Δ. 
Αρχαίας Κορίνθου ΔΗΜΟΥ ΚΟΡΙΝΘΙΩΝ» (Γ Κ.Α.Π.Η 
Δ.Δ. Αρχαίας Κορίνθου Δήμου Κορινθίων). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1 Τις διατάξεις των άρθρων 106 και 203 του π.δ. 410/ 
1995 «Κωδικοποίηση σε ενιαίο κείμενο νόμου με τίτλο 
Δημοτικός και Κοινοτικός Κώδικας» των ισχυουσών δι¬ 
ατάξεων του δημοτικού και κοινοτικού κώδικα όπως 
τροποποιήθηκαν και συμπληρώθηκαν. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

3. Την υπ’ αριθμ. 21504/20.12.2001 απόφασή μας περί 
σύστασης Νομικού προσώπου Δημοσίου Δικαίου με την 
επωνυμία «Γ Κέντρο Ανοικτής Προστασίας Ηλικιωμένων 
Δ.Δ. Αρχαίας Κορίνθου Δήμου Κορινθίων» (Γ’ Κ.Α.Π.Η Δ.Δ. 
Αρχαίας Κορίνθου Δήμου Κορινθίων) που δημοσιεύθηκε 
στο ΦΕΚ 102/Τ.Β731.1.2002. 

4. Τις διατάξεις του άρθρου 27 του ν. 2081/1992, με 
τις οποίες προστέθηκαν νέες στο άρθρο 29 του Α. ν. 
1558/1985, οι οποίες ρυθμίζουν τον έλεγχο των δαπανών 
που προκαλούν οι κανονιστικές διοικητικές πράξεις. 

5. Την υπ’ αριθμ. 8832/31.12.1997 απόφαση του Γενικού 
Γ ραμματέα Περιφέρειας Πελοποννήσου, περί ανάθε¬ 
σης αρμοδιοτήτων και ασκήσεως αυτών κατ’ εντολή 
του (ΦΕΚ 551/1998 τ. Β’) όπως αυτή συμπληρώθηκε και 
τροποποιήθηκε μεταγενέστερα. 

6. Την υπ’ αριθμ. 20/435/2005 νομίμως ληφθείσα από¬ 
φαση του Δημοτικού Συμβουλίου Κορινθίων περί τροπο¬ 


ποίησης της συστατικής πράξης του Ν.Π. «Γ’ ΚΑΠΗ Δ.Δ. 
Αρχαίας Κορίνθου Δήμου Κορινθίων», αποφασίζουμε: 

Τροποποιούμε την υπ’ αριθμ. 21504/20.12.2001 απόφαση 
μας κατά το μέρος που αφορά την ετήσια επιχορήγηση 
του Δήμου (παρ. 3, περ. α’) ως εξής: Η ετήσια επιχορή¬ 
γηση του Δήμου ορίζεται στο ποσό των 40.000,00 € για 
χρονικό διάστημα τουλάχιστον πέντε (5) ετών, αρχής 
γενομένης από το έτος 2005. 

Η επιχορήγηση θα βαρύνει την εγγεγραμμένη στον 
προϋπολογισμό του Δήμου Κορινθίων πίστωση με 
ΚΑ. 00/6715.0005 και τίτλο «Επιχορήγηση του Γ’ ΚΑΠΗ 
Δ.Δ. Αρχαίας Κορίνθου Δήμου Κορινθίων» ποσού 
40.000,00€. 

Κατά τα λοιπά ισχύει η απόφαση μας υπ’ αριθμ. 21504/ 
2001 που έχει δημοσιευθεί στο ΦΕΚ /102/Τ.Β731.1.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 6 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθμ. 17037 (6) 

Τροποποίηση της συστατικής πράξης του Νομικού προ¬ 
σώπου στο Δήμο Κορινθίων με την επωνυμία «Β’ ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗ¬ 
ΜΟΥ ΚΟΡΙΝΘΙΩΝ» (Β’ Κ.Α.Π.Η Δήμου Κορινθίων). 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του π.δ. 410/ 
1995 «Κωδικοποίηση σε ενιαίο κείμενο νόμου με τίτλο 
Δημοτικός και Κοινοτικός Κώδικας» των ισχυουσών δι¬ 
ατάξεων του δημοτικού και κοινοτικού κώδικα όπως 
τροποποιήθηκαν και συμπληρώθηκαν. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

3. Την υπ’ αριθμ. 5350/27.4.2001 απόφασή μας περί 
σύστασης Νομικού προσώπου Δημοσίου Δικαίου με την 
επωνυμία «Β’ Κέντρο Ανοικτής Προστασίας Ηλικιωμένων 
Δήμου Κορινθίων» (Β’ Κ.Α.Π.Η Δήμου Κορινθίων) που δη¬ 
μοσιεύθηκε στο ΦΕΚ 650/τ. Β729.5.2001. 

4. Τις διατάξεις του άρθρου 27 του ν. 2081/1992, με 
τις οποίες προστέθηκαν νέες στο άρθρο 29 του α.ν. 
1558/1985, οι οποίες ρυθμίζουν τον έλεγχο των δαπανών 
που προκαλούν οι κανονιστικές διοικητικές πράξεις. 

5. Την υπ’ αριθμ. 8832/31.12.1997 απόφαση του Γενικού 
Γ ραμματέα Περιφέρειας Πελοποννήσου, περί ανάθε¬ 
σης αρμοδιοτήτων και ασκήσεως αυτών κατ’ εντολή 
του (ΦΕΚ 551/1998 τ. Β’) όπως αυτή συμπληρώθηκε και 
τροποποιήθηκε μεταγενέστερα. 

6. Την υπ’ αριθμ. 20/434/2005 νομίμως ληφθείσα από¬ 
φαση του Δημοτικού Συμβουλίου Κορινθίων περί τρο¬ 
ποποίησης της συστατικής πράξης του Ν.Π. «Β’ ΚΑΠΗ 
Δήμου Κορινθίων», αποφασίζουμε: 

Τροποποιούμε την υπ’ αριθμ. 5350/27.4.2001 απόφαση 
μας κατά το μέρος που αφορά την ετήσια επιχορήγηση 
του Δήμου (παρ. 3, περ. α’) ως εξής: Η ετήσια επιχορήγη¬ 
ση του Δήμου ορίζεται στο ποσό των 78.000, 00 € για 

χρονικό διάστημα τουλάχιστον πέντε (5) ετών, αρχής 
γενομένης από το έτος 2005. 

Η επιχορήγηση θα βαρύνει την εγγεγραμμένη στον 
προϋπολογισμό του Δήμου Κορινθίων πίστωση με ΚΑ. 
00/6715.0004 και τίτλο «Επιχορήγηση του Β’ ΚΑΠΗ Δή¬ 
μου Κορινθίων». 

Κατά τα λοιπά ισχύει η απόφασή μας υπ’ αριθμ. 5350/ 
2001 που έχει δημοσιευθεί στο ΦΕΚ/650/τ.Β729.5.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 6 Δεκεμβρίου 2005 

Με εντολή Γενικού Γραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθμ. 17036 (7) 

Τροποποίηση της συστατικής πράξης του Νομικού προ¬ 
σώπου στο Δήμο Κορινθίων με την επωνυμία «Δ’ ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ Δ.Δ. 
Εξαμιλίων ΔΗΜΟΥ ΚΟΡΙΝΘΙΩΝ» (Δ’ Κ.Α.Π.Η Δ.Δ. Εξα- 
μιλίων Δήμου Κορινθίων). 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του π.δ. 410/ 
1995 «Κωδικοποίηση σε ενιαίο κείμενο νόμου με τίτλο 
Δημοτικός και Κοινοτικός Κώδικας» των ισχυουσών δι¬ 
ατάξεων του δημοτικού και κοινοτικού κώδικα όπως 
τροποποιήθηκαν και συμπληρώθηκαν. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

3. Την υπ’ αριθμ. 11615/19.8.2003 απόφασή μας περί 
σύστασης Νομικού προσώπου Δημοσίου Δικαίου με την 
επωνυμία «Δ’ Κέντρο Ανοικτής Προστασίας Ηλικιωμένων 
Δ.Δ. Εξαμιλίων Δήμου Κορινθίων» (Δ’ Κ.Α.Π.Η Δ.Δ. Εξα¬ 
μιλίων Δήμου Κορινθίων) που δημοσιεύθηκε στο ΦΕΚ 
1291/τ.Β’/12.9.2003. 

4. Τις διατάξεις του άρθρου 27 του ν. 2081/1992, με 
τις οποίες προστέθηκαν νέες στο άρθρο 29 του α.ν. 
1558/1985, οι οποίες ρυθμίζουν τον έλεγχο των δαπανών 
που προκαλούν οι κανονιστικές διοικητικές πράξεις. 

5. Την υπ’ αριθμ. 8832/31.12.1997 απόφαση του Γενικού 
Γ ραμματέα Περιφέρειας Πελοποννήσου, περί ανάθε¬ 
σης αρμοδιοτήτων και ασκήσεως αυτών κατ’ εντολή 
του (ΦΕΚ 551/1998 τ. Β’) όπως αυτή συμπληρώθηκε και 
τροποποιήθηκε μεταγενέστερα. 

6. Την υπ’ αριθμ. 20/436/2005 νομίμως ληφθείσα από¬ 
φαση του Δημοτικού Συμβουλίου Κορινθίων περί τρο¬ 
ποποίησης της συστατικής πράξης του Ν.Π. «Δ’ ΚΑΠΗ 
Δ.Δ. Εξαμιλίων Δήμου Κορινθίων», αποφασίζουμε: 

Τροποποιούμε την υπ’ αριθμ. 11615/19.8.2003 απόφαση 
μας κατά το μέρος που αφορά την ετήσια επιχορήγηση 
του Δήμου ( παρ. 3, περ. α') ως εξής: Η ετήσια επιχορή¬ 
γηση του Δήμου ορίζεται στο ποσό των 40.000,00 € για 
χρονικό διάστημα τουλάχιστον πέντε (5) ετών, αρχής 
γενομένης από το έτος 2005. 

Η επιχορήγηση θα βαρύνει την εγγεγραμμένη στον 
προϋπολογισμό Δήμου Κορινθίων πίστωση με ΚΑ. 00/ 


6715.0006 και τίτλο «Επιχορήγηση του Δ’ ΚΑΠΗ Δ.Δ. 
Εξαμιλίων Δήμου Κορινθίων». 

Κατά τα λοιπά ισχύει η απόφασή μας υπ’ αριθμ. 11615/ 
2003 που έχει δημοσιευθεί στο ΦΕΚ 1291/τ.Β7ΐ2.9.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 6 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθμ. 17039 (8) 

Τροποποίηση της συστατικής πράξης του Νομικού προ¬ 
σώπου στο Δήμο Κορινθίων με την επωνυμία «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗ¬ 
ΜΟΥ ΚΟΡΙΝΘΙΩΝ» ( Κ.Α.Π.Η Δήμου Κορινθίων). 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του π.δ. 410/ 
1995 «Κωδικοποίηση σε ενιαίο κείμενο νόμου με τίτλο 
Δημοτικός και Κοινοτικός Κώδικας» των ισχυουσών δι¬ 
ατάξεων του δημοτικού και κοινοτικού κώδικα όπως 
τροποποιήθηκαν και συμπληρώθηκαν. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

3. Την υπ’ αριθμ. 6718/29.5.1998 απόφασή μας περί σύ¬ 
στασης Νομικού προσώπου Δημοσίου Δικαίου με την 
επωνυμία «Κέντρο Ανοικτής Προστασίας Ηλικιωμένων 
Δήμου Κορινθίων» (Κ.Α.Π.Η Δήμου Κορινθίων) που δη¬ 
μοσιεύθηκε στο ΦΕΚ 665/τ.Β/3.7.1998, όπως τροποποι¬ 
ήθηκε μεταγενέστερα με την υπ’ αριθμ. 3042/13.3.2003 
απόφασή μας. 

4. Τις διατάξεις του άρθρου 27 του ν. 2081/1992, με 
τις οποίες προστέθηκαν νέες στο άρθρο 29 του α.ν. 
1558/1985, οι οποίες ρυθμίζουν τον έλεγχο των δαπανών 
που προκαλούν οι κανονιστικές διοικητικές πράξεις. 

5. Την υπ’ αριθμ. 8832/31.12.1997 απόφαση του Γενικού 
Γ ραμματέα Περιφέρειας Πελοποννήσου, περί ανάθε¬ 
σης αρμοδιοτήτων και ασκήσεως αυτών κατ’ εντολή 
του (ΦΕΚ 551/1998 τ. Β’) όπως αυτή συμπληρώθηκε και 
τροποποιήθηκε μεταγενέστερα. 

6. Την υπ’ αριθμ. 20/433/2005 νομίμως ληφθείσα από¬ 
φαση του Δημοτικού Συμβουλίου Κορινθίων περί τροπο¬ 
ποίησης της συστατικής πράξης ταυ Ν.Π. «ΚΑΠΗ Δήμου 
Κορινθίων», αποφασίζουμε: 

Τροποποιούμε την υπ’ αριθμ. 6718/29.5.1998 απόφασή 
μας όπως αυτή διαμορφώθηκε με την υπ’ αριθμ. 3042/ 
13.3.2003 όμοια κατά το μέρος που αφορά την ετήσια 
επιχορήγηση του Δήμου (παρ. 3, περ. α’) ως εξής: Η 
ετήσια επιχορήγηση του Δήμου ορίζεται στο ποσό των 
80.000, 00 € για χρονικό διάστημα τουλάχιστον πέντε 
(5) ετών, αρχής γενομένης από το έτος 2005. 

Η επιχορήγηση θα βαρύνει την εγγεγραμμένη στον 
προϋπολογισμό του Δήμου Κορινθίων πίστωση με ΚΑ. 
00/6715.0003 και τίτλο «Επιχορήγηση του ΚΑΠΗ Δήμου 
Κορινθίων». 

Κατά τα λοιπά ισχύει η απόφασή μας υπ’ αριθμ. 6718/ 
29.5.1998 που έχει δημοσιευθεί στο ΦΕΚ 665/τ.Β’/3.7.1998 

όπως τροποποιήθηκε με την υπ’ αριθμ. 3042/13.3.2003 
όμοια απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 6 Δεκεμβρίου 2005 

Με εντολή Γενικού Γραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθμ. 17040 (9) 

Τροποποίηση της συστατικής πράξης του Νομικού προ¬ 
σώπου «ΠΝΕΥΜΑΤΙΚΟ ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ 
ΚΟΡΙΝΘΙΩΝ». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του π.δ. 410/ 
1995 «Κωδικοποίηση σε ενιαίο κείμενο νόμου με τίτλο 
Δημοτικός και Κοινοτικός Κώδικας» των ισχυουσών δι¬ 
ατάξεων του δημοτικού και κοινοτικού κώδικα όπως 
τροποποιήθηκαν και συμπληρώθηκαν. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

3. Τις διατάξεις του άρθρου 27 ν. 2081/1992 με τις οποί¬ 
ες προστέθηκαν νέες στο άρθρο 29 του α.ν. 1558/1985 
οι οποίες ρυθμίζουν τον έλεγχο των δαπανών που προ- 
καλούν οι κανονιστικές Διοικητικές πράξεις. 

4. Την υπ’ αριθμ. 667/22.2.1985 απόφαση του Νομάρ¬ 
χη Κορινθίας περί σύστασης Ν.Π. με την επωνυμία: 
«Πνευματικό - Πολιτιστικό Κέντρο Δήμου Κορινθίων» η 
οποία δημοσιεύθηκε στο ΦΕΚ 188/τ, Β'/9·4.1985 και την 
υπ’ αριθμ. 3561/20.3.2003 τροποποιητική της. 

5. Την υπ’ αριθμ. 8832/31.12.1997 απόφαση του Γενικού 
Γ ραμματέα Περιφέρειας Πελοποννήσου, περί ανάθε¬ 
σης αρμοδιοτήτων και ασκήσεως αυτών κατ’ εντολή 
του (ΦΕΚ 551/1998 τ. Β’) όπως αυτή συμπληρώθηκε και 
τροποποιήθηκε μεταγενέστερα. 

6. Την υπ’ αριθμ. 20/431/2005 νομίμως ληφθείσα από¬ 
φαση του Δημοτικού Συμβουλίου Κορινθίων περί τρο¬ 
ποποίησης της συστατικής πράξης του Ν.Π., αποφασί¬ 
ζουμε: 

Τροποποιούμε την υπ’ αριθμ. 667/22.2.1985 απόφαση 
του Νομάρχη Κορινθίας όπως αυτή διαμορφώθηκε με 
την υπ’ αριθμ. 3561/20.3.2003 απόφασή μας, κατά το 
μέρος που αφορά την ετήσια επιχορήγηση του Δήμου 
(παρ. 4 περ. α’) ως εξής: 

Η ετήσια επιχορήγηση του Δήμου ορίζεται στο ποσό 
των 390.000,00 € για χρονικό διάστημα τουλάχιστον 
πέντε (5) ετών, αρχής γενομένης από το έτος 2005. 

Η επιχορήγηση θα βαρύνει την πίστωση του προϋπο¬ 
λογισμού του Δήμου Κορινθίων με ΚΑ .00/6715.0001 και 
τίτλο «Επιχορήγηση του ΝΠ ΠΝΕΥΜΑΤΙΚΟ - ΠΟΛΙΤΙΣΤΙ¬ 
ΚΟ ΚΕΝΤΡΟ ΔΗΜΟΥ ΚΟΡΙΝΘΙΩΝ». 

Κατά τα λοιπά ισχύει η υπ’ αριθμ. 667/22.2.1985 από¬ 
φαση Νομάρχη που έχει δημοσιευθεί στο ΦΕΚ 188/τ.Β7 
9.4.1985 και τροποποιηθεί με την υπ’ αριθμ. 3561/20.3.2003 
απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 6 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 

-♦- 

Αριθμ. 3939 (10) 

Υπερωριακή εργασία υπαλλήλων της Νομαρχιακής 
Αυτ/σης. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Το π.δ. 30/1996 (ΦΕΚ Α’21) «Περί Κώδικα Νομαρχιακής 
Αυτοδ/σης». 

2. Την υπ’ αριθμ. 39/31.3.1995 απόφαση του Νομαρχια¬ 
κού Συμβουλίου Δωδεκανήσου «Περί ψηφίσεως Οργα¬ 
νισμού Εσωτερικής Οργάνωσης και Λειτουργίας των 
Υπηρεσιών της Νομαρχιακής Αυτοδ/σης Δωδεκανή¬ 
σου «(ΦΕΚ 379/Β/5.5.1995) όπως τροποποιήθηκε με την 
υπ’αριθ. 10/27.2.2004 ομοία (ΦΕΚ 791/27.5.2004 Τ.Β’). 

3. Την υπ’ αριθμ. 130/12.1.2005 απόφαση Νομάρχη Δω¬ 
δεκανήσου «περί ορισμού βοηθών Νομάρχη». 

4. Την υπ’ αριθμ. 280645/5.7.2005 απόφαση Γ εν. Γ ραμ¬ 
ματέα του Υπουργείου Αγρ/κής Αν/ξης & Τροφίμων 
«περί υπερωριών έτους 2005» για τους υπαλλήλους του 
Υπουργείου Αγρ/κής Αν/ξης & Τροφίμων που υπηρετούν 
στις Νομαρχιακές Αυτοδιοικήσεις». 

5. Την σχετική εισήγηση της Δ/νσης Αγρ/κής Αν/ξης, 
αποφασίζουμε: 

Α. Συγκροτούμε συνεργείο υπερωριακής απασχόλη¬ 
σης για τον ποιοτικό και ποσοτικό έλεγχο των νωπών 
και μεταποιημένων γεωργικών προϊόντων φυτικής προ¬ 
έλευσης που προορίζονται για εξαγωγές-εισαγωγές, 
αποσύρσεις και μεταποίηση, αποτελούμενο από τους: 

1. Μιχαήλ Χαραλάμπους, Γεωπόνο Γεωργ. Βιομηχανιών 
με Μ.Κ. 3ο και καθορίζουμε μέχρι 140 ώρες υπερωρι- 
ακής απασχόλησης του παραπάνω υπαλλήλου για τις 
απογευματινές ώρες και Σάββατα και μέχρι 25 ώρες για 
τις Κυριακές και εξαιρέσιμες. 

2. Κώστα Κωνσταντινίδη, Γ εωπόνο με Μ.Κ. 3ο και κα¬ 
θορίζουμε μέχρι μέχρι 140 ώρες υπερωριακής απασχό¬ 
λησης του παραπάνω υπαλλήλου για τις απογευματινές 
ώρες και Σάββατα και μέχρι 25 ώρες για τις Κυριακές 
και εξαιρέσιμες. 

Β. Για το παραπάνω συνεργείο υπερωριακής απα¬ 
σχόλησης το σύνολο των ωρών απασχόλησης πρέπει 
να βρίσκεται μέσα στα πλαίσια του πιο πάνω (4) τέσ¬ 
σερα σχετικού και η δαπάνη θα βαρύνει τις πιστώσεις 
της Νομαρχιακής Αυτ/σης Δωδ/σου έτους 2005 που θα 
επιχορηγηθεί για τον σκοπό αυτό από το Υπουργείο 
Αγρ/κής Αν/ξης & Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 3 Αυγούστου 2005 

Με εντολή Νομάρχη 
Ο Αντινομάρχης 
ΝΙΚ. ΖΩΙΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25733 


( 11 ) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΡΑΠΤΟΠΟΥΛΟΥ ΑΓΑΠΗ του 
ΣΩΚΡΑΤΗ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την υπ’ αριθμ. 26/ΤΔΥ/20585/2005 απόφαση του 
Νομάρχη Θεσ/νίκης χορηγείται στην ΡΑΠΤΟΠΟΥΛΟΥ 
ΑΓΑΠΗ του ΣΩΚΡΑΤΗ άδεια άσκησης επαγγέλματος 
Κοινωνικού Λειτουργού. 

Με εντολή Νομάρχη 

Η Εντεταλμένη Σύμβουλος 
ΕΛΕΝΗ ΚΑΝΑΡΗ 

* ( 12 ) 
Χορήγηση άδειας ασκήσεως επαγγέλματος Κοινωνικού 
Λειτουργού στην ΔΑΣΚΑΛΟΠΟΥΛΟΥ ΟΛΥΜΠΙΑ του 
ΚΩΝΣΤΑΝΤΙΝΟΥ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την υπ’ αριθμ. 26/ΤΔΥ/20586/2005 απόφαση του 
Νομάρχη Θες/νίκης χορηγείται στην ΔΑΣΚΑΛΟΠΟΥΛΟΥ 
ΟΛΥΜΠΙΑ του ΚΩΝΣΤΑΝΤΙΝΟΥ άδεια άσκησης επαγγέλ¬ 
ματος Κοινωνικού Λειτουργού. 

Με εντολή Νομάρχη 

Η Εντεταλμένη Σύμβουλος 
ΕΛΕΝΗ ΚΑΝΑΡΗ 

-♦- 

Αριθμ. ΚΠ 6819 (13) 

Χορήγηση άδειας ίδρυσης και λειτουργίας Μονάδας 
Φροντίδας Ηλικιωμένων με την επωνυμία «ΚΑΣΙΜΑ- 
ΤΕΙΟΝ». 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη τις διατάξεις: 

1. α. Του ν. 3200/1955 και του ν.δ. 532/1970 «Περί διοι¬ 
κητικής αποκέντρωσης». 

β. Του ν. 2218/1994 και ν. 2240/1994 όπως ισχύουν σή¬ 
μερα. 

2. Το π.δ. 30/1996 «Κώδικας Νομαρχιακής Αυτοδιοίκη¬ 
σης», όπως ισχύει σήμερα. 

3. Την υπ’ αριθμ. 59976/1.12.2003 απόφαση Γ.Γρ. Περιφέ¬ 
ρειας περί τροποποίησης του Οργανισμού Εσωτερικής 
Οργάνωσης και λειτουργίας των υπηρεσιών της Ε.Ν.Α. 
Αθηνών - Πειραιώς - Νομ/κό Διαμ/σμα Πειραιά (ΦΕΚ 
1778/Β/2003). 

4. Την υπ’ αριθμ. 945/31.1.2005 απόφαση Νομάρχη Πει¬ 
ραιά «Περί αναθέσεως αρμοδιοτήτων». 

5. Του ν. 2345/1995 (ΦΕΚ 213/95 ΤΑ’) Οργανωμένων 
Υπηρεσιών παροχής προστασίας από Φορείς Κοινω¬ 
νικής Πρόνοιας και άλλων διατάξεων καθώς και την 
ερμηνευτική εγκύκλιο με υπ’ αριθμ. 1601/5.4.1996 σχετικά 
με την εφαρμογή του ανωτέρω νόμου. 

6. Την υπ’ αριθμ. Π4β/Οικ. 4690/30.8.1996 υπουργική 
απόφαση σχετικά με «Προϋποθέσεις ίδρυσης και λει¬ 
τουργίας Μ.Φ.Η. μη κερδοσκοπικού χαρακτήρα (ΦΕΚ 
833/1996 τ.Β). 

7. Την υπ’ αριθμ. 496/18.1.2005 απόφαση του Νομάρχη 
Πειραιά «Περί ανασυγκρότησης επιτροπής χορήγησης 


αδειών ίδρυσης και λειτουργίας Μ.Φ.Η κερδοσκοπικού ή 
μη χαρακτήρα» όπως τροποποιήθηκε με την υπ’ αριθμ. 
6546/4.11.2005 απόφαση. 

8. Την υπ’ αριθμ. 1376/3.3.2005 (σχετ. 260/5.10.2004 και 
1532/15.3.2005) αίτηση του υπευθύνου της Μονάδας με 
την οποία ζητά να χορηγηθεί άδεια'Ιδρυσης και λειτουρ¬ 
γίας, με συνημμένα τα απαιτούμενα δικαιολογητικά. 

9. Την βεβαίωση πυρασφαλείας από την Πυροσβεστική 
Υπηρεσία με υπ’ αριθμ. 2724/Φ.701.25/15.10.2004 ότι έχουν 
ληφθεί όλα τα μέτρα πυροπροστασίας. 

10. Την υπ’ αριθμ. 7087/21.11.2005 απόφαση που εγκρίνει 
τον εσωτερικό κανονισμό της Μονάδας. 

11. Το από 17.8.2005 πρακτικό της Επιτροπής Διενέρ¬ 
γειας Ελέγχου με το οποίο προτείνεται να χορηγηθεί 
η αναθεωρημένη άδεια λειτουργίας και το από 4.11.2005 
συμπληρωματικό έγγραφο αυτοψίας. 

12. Το υπ’ αριθμ. 284/4.11.2005 έγγραφο της Μονάδας 
στο οποίο αναφέρεται η αποπεράτωση των εργασιών 
βελτίωσης, αποφασίζουμε: 

Χορηγούμε άδεια λειτουργίας στην Μονάδα Φροντί¬ 
δας Ηλικιωμένων Κυθήρων μη κερδοσκοπικού χαρακτή¬ 
ρα, με την επωνυμία «ΚΑΣΙΜΑΤΕΙΟΝ» που βρίσκεται στην 
περιοχή Ποταμό, με υπεύθυνο τον Τζάννε Εμμανουήλ, 
διότι συγκεντρώνει τους όρους και τις προϋποθέσεις 
της υπ’ αριθμ. 4690/30.8.1996 υπουργική απόφαση. 

Η δυναμικότητα της Μονάδας θα είναι 72 κλίνες. Η 
Μονάδα θα πρέπει να εξασφαλίζει υγιεινή, άνετη και 
ασφαλή διανομή στους περιθαλπόμενους. 

Την επιστημονική ευθύνη της Μονάδας αναλαμβάνει 
η Ιατρός Ιορδανίδου Ελίνα. Κοινωνική Σύμβουλος ορί¬ 
ζεται η Μαρόκου Ανδρονίκη, Κοινωνική Λειτουργός της 
Υπηρεσίας μας. 

Ο Υπεύθυνος της Μονάδας υποχρεούται να προβεί 
στην πρόσληψη προσωπικού σύμφωνα με την ως άνω 
υπουργική απόφαση. 

Τυχόν παραβάσεις ή πλημμελής εφαρμογή των πιο 
πάνω προϋποθέσεων θα έχει ως αποτέλεσμα την επι¬ 
βολή κυρώσεων σύμφωνα με τα προβλεπόμενα στο 
ν.2345/1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Νοεμβρίου 2005 

Ο Νομάρχης 
ΓΙΑΝΝΗΣ ΜΙΧΑΣ 

-♦- 

(14) 

Χορήγηση άδεια άδειας άσκησης επαγγέλματος Κοι¬ 
νωνικού Λειτουργού στην Παπαδόδημα Ζαμπέτα του 
Παναγιώτη. 

Ο ΝΟΜΑΡΧΗΣ ΠΕΙΡΑΙΑ 

Με την υπ’ αριθμ. 6724/30.11.2005 απόφαση του Νομάρ¬ 
χη Πειραιά χορηγείται στην Παπαδόδημα Ζαμπέτα του 
Παναγιώτη άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 

Ο Αντινομάρχης 
ΒΑΣ. ΒΑΛΣΑΜΑΚΗΣ 

Αριθμ. 364/026 (15) 

Καθορισμός της σειράς 600 του Εθνικού Σχεδίου Αριθ- 
μοδότησης για την Αριθμοδότηση Σταθερών ή και 
Κινητών Υπηρεσιών Φωνής μέσω Δορυφορικού Δι¬ 
κτύου διασυνδεδεμένου με το Δημόσιο Τηλεπικοι¬ 
νωνιακό Δίκτυο. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ 

Έχοντας υπόψη: 

α. το νόμο 2867/2000 «Οργάνωση και Λειτουργία των 
Τηλεπικοινωνιών και άλλες Διατάξεις» (ΦΕΚ 273/Α/2000) 
και ιδίως τα άρθρα 2, 3 παράγρ. 14 στοιχείο α', 7 και 
12 , 

β. την υπ’ αριθμ. 206/2/29.1.2001 «Εθνικό Σχέδιο Αριθμο- 
δότησης για τις Υπηρεσίες Τηλεφωνίας και Κινητών και 
Προσωπικών Επικοινωνιών» (ΦΕΚ 127/Β/2001) απόφασή 
της, ιδίως το άρθρο 5, 

γ. την υπ’ αριθμ. 207/6/2.2.2001 «Κανονισμός Διαχεί¬ 
ρισης και Εκχώρησης Αριθμών του Εθνικού Σχεδίου 
Αριθμοδότησης για τις Υπηρεσίες Τηλεφωνίας και Κι¬ 
νητών και Προσωπικών Επικοινωνιών» (ΦΕΚ 159/Β/2001) 
απόφασή της, 

δ. την υπ’ αριθμ. ΕΕΤΤ 26825/13.9.2005 αίτηση, της 
ΗοΙΙαε δαί για εκχώρηση ή δέσμευση νέας σειράς αριθ¬ 
μών προκείμενου να παρέχουν τηλεφωνία μέσω δορυ¬ 
φορικού δικτύου, 

ε. το γεγονός ότι από τις διατάξεις της παρούσας 
Απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζει: 

Αρθρο 1 

Σκοπός και Πεδίο Εφαρμογής 

Σκοπός της παρούσας Απόφασης είναι ο καθορισμός 
της σειράς του Εθνικού Σχεδίου Αριθμοδότησης που θα 
χρησιμοποιείται για την αριθμοδότηση δορυφορικής 
τηλεφωνίας. 


Αρθρο 2 

Αριθμοδότηση Σταθερών ή και Κινητών Υπηρεσιών 
Φωνής μέσω Δορυφορικού Δικτύου διασυνδεδεμένου 
με το Δημόσιο Τηλεπικοινωνιακό Δίκτυο 

1. Οι δεκαψήφιοι αριθμοί της σειράς 600 του Εθνικού 
Σχεδίου Αριθμοδότησης, όπως αυτό ορίζεται από την 
απόφαση ΑΠ.: 206/2/29.1.2001 της ΕΕΤΤ (ΦΕΚ 127/Β/2001), 
χρησιμοποιούνται για την αριθμοδότηση Σταθερών ή και 
Κινητών Υπηρεσιών Φωνής μέσω Δορυφορικού Δικτύ¬ 
ου διασυνδεδεμένου με το Δημόσιο Τηλεπικοινωνιακό 
Δίκτυο. 

2. Η διαδικασία δέσμευσης και εκχώρησης, οι όροι 
δέσμευσης, εκχώρησης και χρήσης των αριθμών της σει¬ 
ράς 600 και οι υποχρεώσεις των δικαιούχων είναι αυτές 
που ορίζονται από την κείμενη νομοθεσία και ιδίως τις 
διατάξεις των αποφάσεων της ΕΕΤΤ ΑΠ.: 206/2/29.1.2001 
και ΑΠ.: 207/6/2.2.2001, όπως ισχύουν. 

3. Τα τέλη εκχώρησης και τα ετήσια τέλη χρήσης των 
αριθμών της σειράς 600 καθορίζονται σε Ευρώ 0,03 
και 0,025 ανά αριθμό, αντιστοίχως, και καταβάλλονται 
σύμφωνα με τις διατάξεις του άρθρου 10 της Απόφα¬ 
σης ΑΠ.207/6/2.2.2001 της ΕΕΤΤ. Για τα τέλη δέσμευσης 
ισχύουν οι αντίστοιχες διατάξεις του άρθρου 10 της 
Απόφασης ΑΠ.: 207/6/2.2.2001 της ΕΕΤΤ. 

Αρθρο 3 
Έναρξη ισχύος 

Η παρούσα απόφαση τίθεται σε ισχύ από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Νοεμβρίου 2005 
Ο Πρόεδρος 

ΝΙΚΗΤΑΣ ΑΛΕΞΑΝΔΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




